
L. pr. 104. 
Decretum sacre Congregationis de propaganda fide super Conventione inter P. 
T. Ordinarios hujus Regni r. l. et g. Rome 1863. quoad V. controversiarum 
Articulos inita. 


Jam ex Encyclica SS. Papæ Pii IX. ad P. T. Archiepiscopum Leop. r. l. emissa, in Cur. 
X. a. e. impressa; jam e Relatione Consist. hujatis in Cur. XIV. demum ex Epistola Præsidii Episc. 
in Cur. XXI. 1863 excusa... &c. &c. abunde Ven. Clero innotuerat, quales dissensus inter utriusque 
Ritus Ecclesiam in Provincia exorti et quales conatus ad restituendam pristinam concordiam neces- 
sarii fuerint. 

Negotiis his Rom: pacifice compositis, ad Nos Litteris humanissimis- Eminentissimi Domini 
Cardinalis Barnabo de 23. Jan. a. c. Rom:e datis, pertigit Decretum sac. Congregationis de propa- 
ganda fide. V. Articulos sub A. B. C. D. E. continens, nimirum quoad transitum ab uno ad alte- 
rum ritum. functiones ss.. administrationem sacramentorum. matrimonium 
et prolium x:ducationem, demum ratione mutui adjutorii. 

Tam aestimatissimas Litteras, quam Decretum illud Ven. Clero in sequentibus pro 
notitia et directione communicanda esse censemus. 

I. Epistola concomitiva ita sonat: 

»llime ae Reverendissime Domine! Perjucundum mihi est Amplitudini tuæ transmit- 
tere typis impressum decretum diei 6. Octobris anni proxime elapsi, quo SSmus D. N. Pius 
Papa IX. juxta sententiam ab Emis hujus S. C. Patribus editam in generalibus comitiis habi- 
tis die 30. Septembris ejusdem anni approbari mandavit novas conventionis tabulas ab Ordi- 
nariis Ecclesiasticee provincie Leopolitanae exaratas ad pacem et concordiam inter ecclesiasticos 
viros latini ac Rutheni ritus servandam ac fovendam. 

Jam porro Sacra haec Congregatio ultro sanciendos censuit propositae conventionis 
articulos nonnullis dumtaxat peractis zmmutationibus, ut videre est in decreto superius memo- 
rato et hisce literis adnexo. 

Eidem S. Congregationi admodum acceptum erit, ut quilibet in sua diœcesi Epis- 
copus, eo quem aptiorem existimaverit modo, curet certiores reddendos confessarios alterius 
ritus circa conscientie casus, quorum absolutionem sibi reservandam judicavit. 

Attenta autem antiqua istarum diccesium consuetudine, quæ non absque gravi per- 
turbationum discrimine tolli posse affirmatur, retinendi scilicet in. nonnullis. Ecclesiis sub eodem 
tabernaculo SS. Eucharistiam sub. speciebus sive azymi sive fermentati; Smus D. Noster 
indulget, ut hujusmodi Consuetudo in : præsentiarum: toleretur, modo tamen sedulo remove- 

antur abusus, qui exista promiscua asservatione possent exoriri sicuti ex. gr. ille foret, quo 
latinus sacerdos extrahat Sacramentum Eucharistiæ in fermentato vel ruthenus in azymu fide- 
libus alterius ritus communionem administraturus. Sic etiam abusivus mos ille censendus, quo 
latinus sacerdos idem sacramentum in azymo conferat fidelibus græci ritus, et vicissim ruthe- 
nus sacerdos in fermentato prebeat fidelibus latini ritus. Hoc enim non ad lubitum conceditur, 
sed tantum urgente gravi necessitate, qua juxta articulum C. S. d. Ruthenis id licere asse- 
ritur ad modum simplicis declarationis, latinis vero ex Apostolico indulto permittitur. 

Hec ex mandato S. Congnis significanda erani Ampl. 'Tuæ, quam Deus diutissime 
sospitet. 

Datum Rom; ex Aedibus S. Cognis de Propaganda Fide pro negotiis ritus Ori- 
entalis die 25, Januarii 1864. 

Amplitudinis Tuæ Uti frater studiosissimus Al, C. Barnabo Pref. 


Conventio applacidata 


hujus tenoris: 


DECRETUM 


Ad graves et diuturnas controversias dirimendas, qus in ecclesiastica provincia Leopo- 
liensi ob discipline varietatem nec non ratione mutuarum relationum iuter ecclesiasticos viros 
latim et greci ritus inde promanantium non absque christiane charitatis dispendio atque. ani- 
marum detrimento agitabantur, optimo sane consilio utriusque ritus antistites conventionem sen 
concordiam sub die 23 Decembris 1853 ineundam censuerunt, quam deinde S. Sedis placito 
subjiciendam curarunt. Propositam itaque ccnventionem, cujus examen peculiaribus de causis 
differri debuit, tandem ex mandato SSmi D. N. Pii PP. IX. Sacra haec Congregatio de 
Propaganda Fide pro negotiis ritus orientalis ab eodem Pontifiée nuper instituta ad trutinam 
revocavit in generalibus comitiis habitis die 4 et 12 Augusti 1862, in quibus ejusdem con- 
ventionis articulos singillatim expendens quoad aliquos satius duxit ab Ordinariis dioecesanis 
illius provincie ecclesiasticae necessarias declarationes fore in antecessum exquirendas. 

Quod quidem munus commissum est Apostolico Nuntio Vindobonae commoranti, qui 
laudatos Ordinarios de praedictis declarationibus interrogare non destitit, sed cum inter res- 
ponsionum moras acceptum fuerit in eadem provincia liturgica ac ritualia dissidia non Solum 
non extingui, quin immo quotidie vehementius accensa affervescere, hinc sapientissimo quidem 
consilio die 2. Martii hujus anni Pontificis litterae datae sunt ad Leopolienses Archipresules 
latini ae rutheni ritus eorumque suffraganeos excitandos, ut scilicet adverti mala, quae ex 
hujusmodi dissidiis Religioni et animarum saluti impendebant, ac opportuniora, cum citius fie- 
ri posset, remedia proponi satagerent, nec non etiam aliquem ecclesiasticum virum Bomam 
mittendum curarent, qui de memoratis liturgicis et ritualibus controversiis Apostolicam Sedem 
magis magisque certiorem faceret. 

Hujusmodi invitatione libentissime accepta ipsimet antistites haud ulla interjecta mora 
Romam se contulerunt, quorum aliqui plenam de rerum suarum statu relationem Smo D. N. 

humillime exhibuerunt, universi vero Emo S. Congregationis Praefecto requisitas explicationes 
super propositam concordiam diligenter tradiderunt. 

Hisce mature perpensis, eumdem Emum S. C. Praefectum cum duobus item Emis 
Patribus deputari optimum visum est, coram quibus, omnia deinde in generali Sacri Ordinis 
conventu relaturis, Leopoliensis utriusque Ecclesiae praesules suos sensus liberrime. pateface- 
rent, et quod scripto tradiderant fusius explicarent, et si quid etiam uberius addendum orete- 
nus foret, fidenter exprimerent. 

Hane quidem sibi propositam agendi rationem  praelaudati antistites nimirum RR. 
PP. DD. Franciscus Xaverius Wierzchleyski Archiepiscopus Leopoliensis latini ritus, Thomas 
Polanski Episcopus Premisliensis ritus greci catholici, Spiridion Litwinowiez Episcopus Ca- 
natensis et Archidiecesis Leopolitane ritus rutheni vacantis Administrator Apostolicus, ac 
Josephus Hoppe Praepositus Ecclesiae Cathedralis Premisliensis ritus latini et Sede vacante 
Vicarius Capitularis grato animo susceperunt, atque explieationibus ultro citroque porrectis, 
tandem die 17 Julii 1863 de controversis articulis unanimiter convenientes superius memorate 
Concordie schema quoad nonnulla immutatum, assentiente etiam, nonnullis tamen animadversis, 
R. P. D. Josepho Aloisio Pukalski hodierno episcopo Tarnoviensi, qui Concordie tabulis 
anno 1853 exaratis subscripserat, eo quod intra limites ejusdem dioeceseos plura Ruthenorum 
milia Premisliensis antistitis jurisdietioni obnoxia commorentur, S. Congregationis judicio ite- 
rum subjiciendum postularunt. Que sane omnia una cum universis declarationibus ab ordina- 
ris Leopoliensis Ecclesie, uti superius relatum est, editis proposita sunt in generali conventu 
diei 20 septembris, anni vertentis, ubi Emi Patres novas GConventionis tabulas in singulis 
partibus rite excusas paucis variatis probandas censuerunt. 

Hanc vero Emorum Patrum sententiam infrascriptus Secretarius in Audientia habita 
die 6. mensis bujus Octobris SSmo Domino nostro retulit, qui eamdem Apostolica auctoritate 
confirmans antedictam Conventionem per hoc S. C. decretum approbari mandavit juxta se- 
quentem tenorem: 

A. Sub respectu transitus ab uno ad alterum ritum. 

54) Quilibet in suo nativo ritu permanere tenetur, et arbitrarius jam permultis tum 
ad Missionarios et fideles Orientis, tnm ad oras nostras directis Constitutionibus et Decretis 
reprobatus transitus, denuo ac severissime prohibetur et quocumque modo ad effectum deductus 
irritus ac nullus esse declaratur. Quare nemini absque obtenta Sedis Apostolicae facultate ex 
uno ad alterum ritum transire liceat. Attamen quoniam aliquando urgens necessitas forsitan 
expostulat, vel rationabiles cause suadere possunt transitum de uno ritu ad alium, idcirco in 
hisce casibus ritus mutationi fiet locus, sequenti tamen methodo religiose servata. Ille qui ex 
uno ad alium ritum transire cupit, preces proprio Ordinario Dicecesano porriget, causas, quse 
ritus mutationem suadent, accurate et fideliter exponens. Ordinarius scripto tenus sententiam 
suam super petitione et causis aperiet: hoe autem documentum exhibebitur Ordinario alterius 
ritus, ad quem transitus expostulatur; atque hic etiam suam sententiam scripto significabit, et 
omnia transmittet ad S. Sedem, que vel per se, vel per suum delegatum decernet, utrum 
transitus permittendus sit nec ne, In casibus autem urgentibus, qui moram non patiuntur, Or- 

dinarius illius ritus, ad quem transitus exposcitur, audito, methodo superius enunciata, Ordi- 
nario alterius ritus, a quo dimiitendus est Orator, transitum admittet provisorie, et sub condi- 
tione, si a S. Sede transitus hie confirmabitur.** 


5,5) A die publicationis inite Concordiæ in.unaquaque Diccesi utriusque ritus fa- 
ciendæ terminus sex mensium prefigitur, intra quem licitum: erit partibus, quæ arbitrario ritum 
mutarunt, ad ritum suum redire, atque hoc desiderium Episcopo utriusque ritus partes eadem 
insinuabunt. Praedicto autem termino elapso, illi qui hac facultate usi non fuerint, si laici sint, 
in ritu illegaliter assumpto ex Apostolico indulto perpetuo manebunt, si vero sint Ecclesiastici, 
ad S. Sedem singillatim recurrant, ut provideat." 

»€) Ab eodem die publicationis Concordis, si sacerdos sive latini sive rutheni ritus 
quempiam illegitime transeuntem sciens et volens ad suum aggregaverit ritum, aggregatio ta- 
lis sit nulla et irrita; et insuper sacerdos, qui hoe grave piaculum admiserit, si regularis sit, 
obnoxius erit penis statutis in Constitutione Benedicti XIV, qui incipit Demandatam coelitus; 
si vero sit e clero seculari sive parochus sive operarius, prima vice spiritus recollectionibus 
octo dierum, secunda vice quatuordecim dierum, tertia demum vice suspensione a divinis ipso 
facto incurrenda, et pro casus gravitate etiam beneficii privatione, si parochus est, previo 
processu judieiali; si operarius inhabilitatione per triennium ad curatum beneficium obtinendum 
puniatur. Quod si quispiam celato nativo ritu, fidelibus alterius ritus se jungeret, et a sacer- 
doje alterius arbitrario assumpti ritus obsequia spiritualia expeteret et obtineret, subdolus ille 
actus, licet post decursum plurium annorum in lucem demum prodierit, sit nullus et irritus; 
sacerdos tamen qui advenam suis ovibus inscius adnumerabat, insons declaretur, et nonnisi eum- 
dem ad ritum nativum relegare teneatur, Si vero etiam indubitata de nativo adven ritu ob- 
tenta notitia, obsequia spiritualia eidem prestare pergeret, jam sciens et volens talem advenam 
suo gregi adnumerare nititur; hine penis superius positis subjicendus est.“ 


B. Sub respectu functionum sacrarum sive liturgico. 

,0) Utriusque ritus sacerdotes, qui censuris ligati non sunt, Ecclesiis mutuis cum 
facultate rectófis Ecclesie licite super altaribus sive consecratis, sive portatilibus, sive super 
antimensiis, ut in Ecclesia greca moris est, singuli tamen suo ritu et sua lingua liturgica ex 
Apostolico indulto missas celebrare possunt.* 

50) Pari modo offerre possunt sacrificium Miss; in Oratoriis privatis canonice erectis 
aut sacelis eum licentia Episcoporum in pagis et cœmeteriis reperibilibus sacerdotes utrius- 
que ritus, ast semper praevia licentia Parochi, in cujus jurisdictione sacellum situm est. In 
Oratoris latinorum sacerdotes latini ritus (juxta Bullam Benedicti XIV, quz incipit Zmposito 
nobis) iantum super consecrato altari vel super lapidea pariter consecrata tabula, non autem 
super antimensiis missas celebrare tenentur,“ 

5€) Si localis Ecclesim rector censuerit devotioni et :dificationi fidelium id profütu- 
rum, ut in majori populi concursu: persolvatur devotio, nonnisi in altero usitato ritu, e. g. pa- 
rastasis, aut decantatio Evangeliorum tempore comitationis funerum, aut alia similia, nil. obest, 
quatenus devotiones tales. peragantur. Peragi autem- debent, nonnisi ab illis. sacerdotibus, in 

quorum ritu devotiones ille usitantur, et remuneratio, que a populo pro tali devotione offertur, 
non rectori Ecclesiae sed sacerdoti functionem peragenti cedat.' 
5d) Non licet Sacerdotibus unius ritus in Ecclesia alterius ritus (nisi a respectivo 
parocho expresse invitati fuerint) benedictiones salis, aque, frugum, thuris &c. peragere,“ 
»£) Visitare loca thaumaturga, (sive sub regimine latinorum, sive rutheno- catholi- 
corum sacerdotum existant) cuilibet liberum maneat, sintque imagines ali&que res in uno ritu 
venerabiles zqualiter etiam in altero ritu sstimate.* 


€. Sub respectu administrationis saceramentorum. 


,4) Nullus sacerdos proles alterius ritus baptizare praesumat, nisi necessitas ob pe- 
riculum mortis infantis, aut hyemis inclementia, locorum distantia, itineris difficultas obstent, 
quominus baptisma a proprio sacerdote administrari possit. Baptismus autem in hisce rerum 
adjunctis collatus nullo modo ritus mutationem involvit, neque ad hujusmodi mutationem ullum 
pretextum aut colorem prebere poterit. Quilibet baptismum in praedictis necessitatis aut gra- 
vis difficultatis circumstantiis peragens sacerdos utatur rituali sui ritus. Sacerdotes vero ru- 
theno-catholici proli ad latinum ritum spectanti sacramentum baptismi in iisdem commemoratis 
casibus administrantes, etiam confirmationis sacramentum conferre nullatenus audeant sub pœ- 
na suspensionis a divinis ipso facto incurrendæ, salvis aliis penis arbitrio Episcopi infligendis. 
Actus autem baptismi in necessitate vel gravi difficultate, ut supra, collati inscribatur in libro 
separato pro baptismate prolium alterius ritus, atque in eo adnotetur, quod baptizata proles 


ad alium ritum pertineat, Demum de collatione hujus baptismi respectivus parochus via offi- 
ciosa irremore informetur.** 


5) Fideles ¿utriusque ritus apud sacerdotem latini vel rutheni ritus a suo Episcopo 
Ordinario adprobatum peccata sua confiteri et beneficium sacramentalis absolutionis valide ac 
icite obtinere possunt. Sacram vero Communionem nemo aliter ac in suo ritu sumat, scilicet 
latini sub una specie ac in pane azymo, rutheno-catholici sub utraque specie, et in pane fer- 
mentato. Curent autem Episcopi, ut in locis thaumaturgis seu latinis seu ruthenis tot alterius 
ritus sacerdotes a parochis invitentur, quot sufficere possint ad Missam celebrandam, et sa- 
cram Communionem distribuendam juxta proprium fidelium sive ruthenorum sive latinorum ritum, 

»Cc) Matrimonio benedicit secundum antiquissimam in diecesibus nostris vigentem 
consuetudinem parochus sponsae. ldem quoque in matrimoniis mixti ritus, ubi sponsorum unus 
est ritus latini et alter ritus rutheni, servandum, et talia matrimonia a parocho sponsae bene- 
dicenda sunt, nisi ambo sponsi contrarium petierint. In benedicendis talibus matrimoniis tem- 
pus sacratum, quod in utroque ritu diversum est, observari debet, et ne conscientia alterutrius 
sponsi laedatur et aliis fidelibus scandalum praebeatur, cavendum quoque est, ne benedictio 
matrimonii in diem jejunii in hoc vel in altero ritu praescripti incidat. 

»d) Si ad infirmum sacramentis providendum proprii ritus sacerdos haberi nequit, 
potest illi etiam alterius ritus sacerdos extremam unctionem oleo sacro in suo ritu usitató ad- 
ministrare: sacrum vero Viaticum etiam infirmis nonnisi juxta eorum ritum a proprii ritus sa- 
eerdote porrigi debet. Deficiente autem sacerdote: proprii- ritus valeat ex Apostolico indulto 

latinus a presbytero rutheno in fermentato, et ruthenus infirmus a presbytero latino in azymo 
sacrum Viaticum accipere.* 

»Nec baptismus 4 sacerdote alterius ritus urgente necessitate vel in gravi difficul- 
tate, ut supra dietum est, collatus, nec confessio peccatorum coram tali: sacerdote facta, nec 
sacra Communio ex ignorantia sive inadvertentia aut consilio ritum mutandi juxta alterum ri- 
tum sumpía, nec denique sacramentum extremae unctionis ab alterius ritus sacerdote in arti- 
culo mortis obtentum, transitum ab uno ad alterum ritum producere possunt. 

D. Sub respectu ineundorum matrimoniorum ef educationis prolium. 

,4) Matrinonia inter rutheno et latino-catholicos præpedire non licet. De talibus 
vero Matrimoniis ineundis proclamationes in Ecclesiis utriusque ritus omnino instituendæ, non=- 
nisi tunc promulgari incipiant, si sponsi utriusqun ritus conditiones lege prescriptas impleve- 
runt. Eu fine sponsus a suo parocho scripto exaratam contestationem expetat, qua confirmetur 
omnes prescriptas conditiones ex parte sponsi esse adimpletas, et inchoandis proclamationibus 
intenti matrimonii nil obstare.“ 

Hane contestationem parocho sponse admanuabit, et similem contestationem intuitu 
sponse ab eodem obtentam, parocho suo adferendam habet. Adquisita hoc modo certitudine 
de adimpletis conditionibus, uterque parochus ad inchoandas proclamationes procedat. Graviter 
reprehendatur sacerdos proclamationes ideo protrahens aut impediens, quod pars ad ejus ritum 
spectans, alterius ritus sponsum sive sponsam sibi elegerit, aut qui ex hae causa testimonium 
bannorum sine mora extradere, aut demum tali testimonio non producto, matrimonio benedicere 
presumeret.* 

5,0) Juxta antiquam praxim, prout jam superius notatum, benedicit matrimonio þa- 
rochus sponsae. 

5c) Ín posterum ubique proles e matrimoniis mixti ritus resi d educabuntur in 
ritu parentum juxta sexum. Ad evitanda autem gravia incommoda in familiis mixti ritus, per 
dispensationem ab Ordinariis impetrandam facultas fiat dies festos et jejunia observandi juxta 
unum eumdemque itum, si ita parentes inter se conveniant, quin exinde ritus ipsius mutatio 
ullo modo deduci valeat. In matrimoniis tamen clericorum. Ruthenorum abhinc universa proles 
sequi debebit ritum patris, aique uxor latina per dispensationem ab Ordinario impetrandam 
facultatem obtineat festos dies et jejunia servandi juxta ritum ruthenum. Episcopi pariter dis- 
pensare poterunt cum famulitio in familiis mixti ritus substentato, ut circa jejunia et festos 
dies sese accommodent conventioni inter conjuges, ut supra dictum est, inite; ast diebus do~ 
minicis et festis in utroque ritu in eamdem diem incidentibus devotiunes in Ecclesia sui nativi 
ritus tam conjuges ac filii quam famuli peragere possunt. Przdictas vero dispensationes Or- 
dinarii concedent tamquam Apostolice Sedis delegati. 

50) Quia vero lex retro non agit, idcirco si certo constiterit alicubi matrimonia ea 
lege contracta fuisse, ut universa proles ritum patris sequatur, subsistens usus ad evitandas 
in familiis et actis parochialibus confusiones, impertita sanatione a Summo Pontifice, nltro 
servetur. 

5€) lllegitimae proles sequantur matris ritum. 

E. Sub respectu mutui adjutorii. 

»&) la baptizando adjutorium non feratur nisi in casü urgentis necessitatis aut 
gravis dilieultatis, prouti jam superius notatum est.“ 

50) Omnis sacerdos a suo Ordinario adprobatus et a respectivo Ecclesiae rectore 
requisitus, absque ritus discrimine fidelium confessionem audire, et eosdem a peccatis licite ei 
valide absolvere potest. In assignandis satisfactionis operibus ratio diversitatis ritus habeatur, 
et nonnisi talia eligantur opera, qui in ritu peenitentis sunt usitata. Nulli sacerdoti ad hoc non 
auctorizato, absolvere a reservatis ab Ordinariis licebit. Hoc fine omnes Ordinariatus casus 
a se reservatos informandi cleri causa sibi invicem communicabunt.* 

»€) Absque proprii parochi requisitione nullus. sacerdos mortuos alterius ritus sepe- 
lire praesumat. Si fideles mortuos suos in cemeterio alterius ritus sepelire optant, sepulturae 
non impediantur. Si ad sepulturam talem proprius parochus advenerit, proni sint sacerdotes 
alterius ritus usum campanarum, luminarium, feretri eic. concedere erga justam remuneratio- 
nem ei, ad quem pertinet, presstandam. P'unebralem devotionem aut cathechizationem juventu- 
tis iu Ecclesia alterius ritus peracturus sacerdos de secuturo suo adventu rectorem hujus 
Ecclesie praevie informare tenetur, qui curare obligatur. ut et Ecclesia patefiat, et peragenda 
devotiones parochiales ita ordinentur, vt cum secutura devotione alterius ritus non coincidant 
et se invicem turbent.' 

5d) In solemnibus processionibus pulsus campanarum mutuo et gratis concedatur, * 

„e) Generatim jura parochialia e. g. circa domorum, esculentorum, pascalium ete. 
benedictionem nemo involare praesumat. 

»f) Episcopis suas Dieceses canonice visitantibus, etiam sacerdotes alterius ritus 
honorem et obsequia spiritualia. prompte praestent.“ 

»9) Ne intér sacerdotes latini et rutheni ritus in processionibus, sessionibus et aliis 
solemnitatibus ecclesiasticis simul peragendis, de praecedentiae ordine controversiae oriantur, 
quibus charitas et mutua animorum concordia turbetur, decretum S. Congregationis Rituum 
datum 16. Februarii 1630, quo in causis praecedentiae inter Episcopos latini et Episcopos 
graeci ritus uniti statuitur, nullam aliam rationem, ceteris paribus, inter illos habendam esse, 
quam antiquitatis eorum promotionis ad Episcopatum, permittente Sanctitate Sua, pro norma 
in posterum habebitur ab universo utriusque ritus Clero ita, ut ad designandam prioritatem in 
ejusmodi solemnitatibus simultanee peragendis non ritus diversitas, sed tempus ordinationis 
aut qualitas Ecclesiasticae dignitatis consideretur. 

Post haec Sanctitas Sua, cui apprime perspectum est arctissimis charitatis vinculis 
Leopolienses praesules inter sese conjungi, et singulari zelo erga oves sibi concreditas inflam- 
mari, eosdem vehementer hortatur, ut toto animo incumbere pergant ad concordiam in suis 
dioecesibus stabiliendam, et illud certum exploratumque habet ope hujusmodi conventionis præ- 
teritas controversias omnino diremptas iri, et hinc plurima bona et jucundae pacis, quae a 
Deo est, uberriinos fructus Latinis et Graecis ecclesiasticae provinciae Leopoliensis fore obventuros. 

Datum Rome ex aedibus Sacrae Congregationis de Propaganda Fide pro negotiis 
ritus orientalis die 6 Octobris 1863. Al. Card. Barnabo Praef“ 

N. praes. 103. 
Endultum Romanu: quoad famulitium apud Judaeos Christianum, 

Ad interpellationem Nostram Romz die 18. Jul.-1863 scriptoteaus hocce in negotio factam 
sequens nunc appulit Indultum: 

.Postulatum r. p. d. Episcopi "larnovien. a S. Congregatione Concilii subjectum 
examini Supreme Congregationis Sancte Roms et Universalis inquisitionis. 

Ex relatione status Ecclesiæ 'l'arnovien. ad s. Conguem Concilii transmissa die 1. 
Julii 1863. habetur ut iufra ad postulata. 

Novissimo tempore arduas difficultates causarunt famuli christiani contra fas apui Ju- 
deos servitio se mancipantes. 

Usque ad annum 1861 etiam legibus civilibus vetitum erat Christianis servitium 
apud Judaeos suscipiendi, cum vero lex haec anno memorato vi sua in posterum destituere- 
tur, tanto alacrius. Christiani famulitium apud Judaeos suscipere non formidant, quippe cum 
parochi nullum adjutorium quia nullam legum ecclesiasticarum observantiam a Magistratibus 
civilibus prestolari possunt. Recentissimo insuper tempore Hebrei dumtaxat quoad jura civilia 
emancipati bona terrestria acquirentes et possidentes, atque agriculture in majoribus prædiis 
dediti, famulis christianis indigentes (famuli enim pro hoc servitio ex Judaeorum progenie 
vix depromi possunt, gens enim hec mercaturæ et similibus occupationibus detenta laborem 
duriorem sustinere difficiliter potest) apud me supplices comparent, quatenus a legibus eccle- 
siasticis dispensando eis licentia concederetur famulos pro agris colendis e Christianorum cœtu 
desumendi; et sane consultius esse videtur, ut christiani famuli cum licentia apud Judeos. fa- 
famulitio mancipari possint, in quo casu iidem speciali cure pastorali parochi respectivi subji- 
cerentur, et conditio apponeretur, ne cum Judæis in una domo cohabitent, quam ut proprio marte, 
et monitiones suorum pastorum vilipendendo, mercedis majoris cupidine ducti apud Judæos 
servitium capiant, quod etiam solius discipline ecclesiastice vigore evitari prorsus haud’ potest, 
experientia enim comprobatum est, crebro vetitum ecclesiasticum, et pastorum christianorum se- 
veriores obsecrationes posthaberi. Quapropter consilium et mandatum sedis Apostolice efflagi- 
to, num sub certis conditionibus ne nimirum famulorum christianorum apud Judaeos servientium 
fides et Religio ullatenus detrimentum patiatur, licentiam dare queam fidelibus christianis, soli servitio 
fine agriculture exercende, non vero ad famulatum domesticum apud Judaeus se mancipandi. 

Feria 20. die 1. Junii 1864. 

In Congregatione Generali S. R. et Universalis Inquis habita in Conventu S. 
Marice supra Minervam coram Emmis et Rmis Patribus Cardinalibus contra hereticam 
pravitatem in tota republica christiana Inquisitoribus Generalibus, iidem Emmi et Rmi 
Patres, prehabito voto DD. Consultorum, suprascripto postulato, attentis omnibus ad- 
Junctis, et limitationibus in eodem contentis responderunt: affirmative, facto verbo cum Smo.. 

Eadem feria ac die 

Smus D. N. Pius dwina providentia Papa IX. in solita audientia R. P. D. Ad- 
sessori Officii impertita Emorum et Emorum PP. Cardinalium Suffragium confirmavit. 

Tenor hujus pro notitia et observatione... relate ad Encyclicam Nostram de 1 Jun. 1860 
Nr. pr. 50 (Cur. XII. 1860) et Publicationem de 17. Oct. 1861 N. pras. 126 in Cur. XXI. 1861 im- 
pressam, hisce communicatur, E presidio Episcopali Tarnoviæ die 21. Jun, 1864. 


i E Consistorio Episcopali, 
| Josephus Alojsius, ÜTarnoviae die 23. Lil Ps 


Episcopus Tarnoviensis, JOANNES FIGWER, Cancellarius. prov. 
Tarnovie & Jasto. '"l'ypis Anastasii Rusinowski, 1864. 


